Masigit Taluksangay

Masigit Taluksangay (Basa Tausug:) digawi lawan Haji Abdullah Maas Nuno wayah 1885 di Barangay Taluksangay, Zamboanga, Pilipina. Masigit ngini iya masigit panuhanya di Mindanao Barat.

Kampung Taluksangay iya pang pusatnya manyabarakan Islam nang panambayan di Samananjung Zamboanga. Bubuhan misiunaris agama Islam matan Arab, India, Malaysia, Indunisia, duwa Kalimantan datangan bagarumbungan ka kampung naya. Sahdan, ada saikung wakil Sultan Turki (Sheik-Al Islam) nang suah bakunjang ka sini wayah handak pahujungan tahun 1914. Pas puncak konflik militer MNLF (Front Pembebasan Nasional Moro) tahun 1973, angguta Komite Quadripartite, Jenderal Fidel V. Ramos duwa Romeo Espino, bakunjang ka kampung Taluksangay. Bahkan wayah puncak karusuhan salawasan tahun 1970-an, wisatawan datangan tarus ka kampung nang basajarah ngini.jmpl|Plakat sajarah NHCP gasan Masigit TaluksangayKabanyakannya urang Taluksangay baagama Islam, juriat matan Sama Banguingui nang ujar riwayat bahari tapandang sawagai bajak laut Asia Tanggara, tagal kada suah juwa manaklukakannya.

 Itihi juwa 

 Islam di Pilipina

 Jujuhutan 

 Tautan luar 


 Heritage Conservation Society: Taluksangay Mosque